b'\n_START_ARTICLE_\nJeffrey Schlupp\n_START_SECTION_\nSeurajoukkueura\n_START_PARAGRAPH_\nSchlupp debytoi Leicester Cityn edustusjoukkueessa kaudella 2010-2011, kun seura pelasi Englannin mestaruussarjassa. Kev\xc3\xa4\xc3\xa4ll\xc3\xa4 2011 h\xc3\xa4n oli lainalla Englannin ykk\xc3\xb6sliigan Brentford FC:ss\xc3\xa4, jossa h\xc3\xa4n teki yhdeks\xc3\xa4ss\xc3\xa4 peliss\xc3\xa4 kuusi maalia. Kaudella 2013-2014 Leicester voitti Mestaruussarjan mestaruuden ja nousi Valioliigaan kaudeksi 2014-2015. Schlupp teki valioliigadebyyttins\xc3\xa4 elokuussa 2014 Evertonia vastaan. Avausmaalinsa h\xc3\xa4n teki saman vuoden lokakuussa Burnley FC:n verkkoon. Kaudella 2014-2015 Schlupp teki 32 ottelussa kolme maalia. Seuraavalla kaudella h\xc3\xa4n pelasi 24 valioliigaottelua, joista 14 avauskokoonpanossa, ja teki yhden maalin Leicesterin voittaessa valioliigan mestaruuden.\n_START_SECTION_\nMaajoukkueura\n_START_PARAGRAPH_\nSaksassa ghanalaisille vanhemmille syntynyt Schlupp sai valita maajoukkueensa synnyinmaansa, vanhempiensa kotimaan ja Englannin, jossa h\xc3\xa4n oli pitk\xc3\xa4\xc3\xa4n pelannut, v\xc3\xa4lilt\xc3\xa4. H\xc3\xa4n debytoi Ghanan jalkapallomaajoukkueessa marraskuussa 2011 yst\xc3\xa4vyysottelussa Gabonia vastaan. Avausmaali syntyi kes\xc3\xa4kuussa 2014 Afrikan-mestaruuskarsintaottelussa Mauritiusta vastaan.'